**יחסי הורים ילדים – חלק ב**

*חלק ראשון: אחריות הילדים*

|  |  |
| --- | --- |
| C:\Documents and Settings\haya\Local Settings\Temporary Internet Files\Content.IE5\4QCXH50B\MC900349177[1].wmf | **פתיח**  |

לפניך תפזורת - גלה את כל בני המשפחה הנמצאים בה.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| נ | י | נ | א | ג | ס | ד | ה | ו | ז |
| ח | ט | ט | ב | כ | ב | ב | ל | מ | נ |
| צ | ק | ר | א | מ | א | נ | פ | ע | ס |
| ג | י | ס | ה | ש | ת | ד | ו | ד | ה |
| א | ב | ג | ד | ה | ו | ו | ו | ו | ז |
| ח | ס | ב | ת | א | ט | ד | י | ד | כ |
| ל | מ | נ | ס | ע | נ | כ | ד | נ | פ |
| ב | ת | ד | ו | ד | א | ב | ג | י | צ |
| א | ח | י | נ | י | ת  | ה | ד | ת | ק |
| ח | י | מ | ש | ה | א | ח | י | נ | ר |
| ו | ק | ס | ב | א  | ר | ב | ה  | ו | ש |
| ת | צ | פ | ע | ח | ט | י | כ | ז | ת |
| נ | כ | ד | ה | ס | נ | מ | ל | ח | א |

תרמילון: אבא, אמא, נין, סבא, נכדה, נכד, אחינית, סבתא, דודה, בן דוד, סבא רבא, דודנית, אח, אחות, אחין, בת דוד, חימשה

1. מי הם בני המשפחה הקרובים ביותר?

2. בחרו שם אחד מבני המשפחה המורחבת ה אליכם כגון: דוד, דודה וספרו: במה הוא מיוחד לכם?

2. לפניך רשימת מילים בחרו מתוכן את שלושת המילים המתארות את הקשר בנכם לבין הוריכם:

 כבוד, אהבה, אמון, חשש, קירבה, , כעס , אחריות , חיבה

|  |  |
| --- | --- |
|  | **לימוד בחברותות** |

כיבוד אב ואם הינם חלק מעשרת הדברות

"כַּבֵּד אֶת אָבִיךָ וְאֶת אִמֶּךָ, כַּאֲשֶׁר צִוְּךָ ה' אֱלֹהֶיךָ, לְמַעַן יַאֲרִיכֻן יָמֶיךָ,

וּלְמַעַן יִיטַב לָךְ עַל הָאֲדָמָה אֲשֶׁר ה' אֱלֹהֶיךָ, נֹתֵן לָךְ" (דברים ה' ט"ז).

1. מהו כבוד אב ואם לדעתכם?

2. איך כיבוד אב ואם מאריך את חיינו? תנו דוגמאות.

3. התורה אומרת שיש לכבד את ההורים על מנת שייטב לנו.
תנו דוגמאות לכך שכיבוד אב ואם שיפר את היחסים במשפחתיכם.

כיבוד אב ואם הם חלק ממערכת יחסים טובה ומוצלחת בתוך המשפחה. על כיבוד אב נוכל ללמוד משני הסיפורים הבאים ונוכל אחר כך לחשוב ולדמיין על היחסים במשפחות אלו.

**יחי ההבדל הקטן**

יֵשׁ אָדָם הַמַּאֲכִיל אֶת אָבִיו תַּרְנְגוֹלוֹת מְפוּטָּמות

וְהוּא יוֹרֵשׁ גֶהֵנוֹם (וְאֵין מַעֲשָׂיו נֶחְשָׁבִים רְאוּיִים).

וְיֵשׁ אָדָם שֶׁמַּעֲבִיד אֶת אָבִיו בִּטְחִינָה בְּאַבְנֵי רֵיחַיִים

וְהוּא יוֹרֵשׁ גַּן עֵדֶן.

הַכֵּיצַד?

אָדָם אֶחָד הֶאֱכִיל אֵת אָבִיו תַּרְנְגוֹלוֹת מְפוּטָמוֹת

אַךְ כְּשֶׁשָּׁאֲלוֹ אָבִיו "מֵהֵיכָן הֵן?

עָנָה לוֹ: סַבָּא סַבָּא, אֱכוֹל וּשְׁתוֹק כְּמוֹ שֶׁהַכְּלָבִים אוֹכְלִים וְשׁוֹתְקִים.

וְנִמְצָא מַאֲכִיל אֵת אָבִיו תַּרְנְגוֹלוֹת מְפוּטָמוֹת וְיוֹרֵשׁ גֶהֵנוֹם.

אָדָם אֶחָד הָיָה טוֹחֵן בְּרֵחַיִים

וּשְׁלִיחַ הַמֶּלֶךְ הִגִּיעַ אֵלָיו כְּשֶׁהוּא מְחַפֵּשׂ עוֹבְדֵי כְּפִיָּה.

אָמַר לוֹ: אַבָּא בּוֹא וְטְחוֹן תַּחְתַּי

אִם לְהִתְבַּזּוֹת (בַּעֲבוֹדַת הַמֶּלֶךְ) אֶתְבַּזֶּה אֲנִי

נִמְצָא מַעֲבִיד אֶת אָבִיו בְּרֵחַיִים וְיוֹרֵשׁ גַּן עֵדֶן.

על פִּי תלמוד יְרוּשָלמִי פֵּאָה פרק א', דף ג'

1. מה היה ראוי במעשיו של האדם הראשון ומה לא היה ראוי?
2. איך אתם מרגישים כאשר אתם קוראים את תשובתו של הבן לאביו?
3. מה היה ראוי במעשיו של האדם השני?
4. האם היה דבר מה לא ראוי במעשיו?
5. כיצד אתם מרגישים כשאתם שומעים מה עשה? הסבירו
6. חשבו מתי אתם פוגעים בהוריכם. הביאו לפחות שתי דוגמאות מהחיים.

**משימה**: דמינו והמחיזו

ארוחת ערב אחת בביתו של האדם מהסיפור הראשון וארוחת ערב שניה בביתו של האדם מהסיפור השני חשבו על :

* היחס להורים,
* סגנון הדיבור,
* מה נאמר בסעודה

באיזו ארוחה הייתם מעוניינים להשתתף ? הסבירו

**כבוד מול כסף**

שַׁאֲלוּ אֶת רַבִּי אֱלִיעֶזֶר - עַד הֵיכָן כִּיבּוּד אָב וְאֵם?

אָמַר לָהֶם: צְּאוּ וּרְאוּ מָה עָשָׂה עוֹבֵד כּוֹכָבִים [עוֹבֵד אֱלִילִים] אֶחָד לְאָבִיו בַּאֲשְׁקֶלוֹן וְדָמָא בֵּן נְתִינָה שְׁמוֹ.

בִּיקְּשׁוּ מִמֶּנּוּ חֲכָמִים אֲבָנִים (יְקָרוֹת) לְאֵפוֹד (בִּגְדֵי הַטֶּקֶס הַיְּקָרִים) (שֶׁל הַכֹּהֵן הַגָּדוֹל)

בְּשִׁשִּׁים רִיבּוֹא שָׁכַר (תְּמוּרַת סְכוּם גָּבוֹהַּ מְאוֹד)...

 וְהָיָה מַפְתֵּחַ (לְכַסֶּפֶת הָאֲבָנִים הַיְּקָרוֹת)

מוּנָח תַּחַת מְרַאֲשׁוֹתָיו (רֹאשׁוֹ) שֶׁל אָבִיו וְלֹא צִיעֲרוּ (לֹא הֵעִיר אוֹתוֹ עַל מְנַת לֹא לְצַעֲרוֹ).

לְשָׁנָה הָאַחֶרֶת נָתַן הָקָּבָּ"ה שְׂכָרוֹ שֶׁנוֹלְדָה לוֹ פָּרָה אֲדוּמָּה (פָּרָה מְיוּחֶדֶת שֶׁמְּשַׁמֶּשֶׁת לְטִיהוּר בֵּית הַמִּקְדָּשׁ שֶׁהָיְתָה נְדִירָה מְאֹד מְאֹד) בְּעֶדְרוֹ.

נִכְנְסוּ חַכְמֵי יִשְׂרָאֵל אֶצְלוֹ.

 אָמַר לָהֶם: יוֹדֵעַ אֲנִי בָּכֶם שֶׁאִם אֲנִי מְבַקֵּשׁ מִכֶּם כָּל מָמוֹן שֶׁבְּעוֹלָם

אַתֶּם נוֹתְנִין לי(בַּעֲבוּר הֲפָרָה הָאֲדוּמָּה)

אֶלָּא אֵין אֲנִי מְבַקֵּשׁ מִכֶּם אֶלָּא אוֹתוֹ מָמוֹן שֶׁהִפְסַדְתִּי

כְּשֶׁלֹּא מָכַרְתִּי לָכֶם אֶבֶן טוֹבָה לְאֵפוֹד עַל מְנַת לֹא לְהָעִיר אֶת אָבִי בִּשְׁבִיל כָּבוֹד אַבָּא

תלמוד בבלי מסכת קידושין, דף לא עמוד א

1. מי היה דמא בן נתינה?

2. לצורך מה ביקשו חכמים לקנות ממנו אבנים יקרות?

3. מדוע לא מכר להם?

4. מדוע לא חיכו עד שאביו יתעורר?

5. מה השכר שקיבל דמא בן נתינה?

6 . מדוע חכמים היו מוכנים לשלם הרבה עבור הפרה האדומה?

7. מה ביקש מהם דמה בן נתינה

8. מה אנחנו לומדים על דמותו דל דמא בן נתינא מכך שביקש מהם רק את מה שהפסיד ולא הרבה יותר?

**משימה: מה חשיבות הלימוד על כיבוד הורים מעובד אלילים?**

משא ומתן התנהל בין דמא בן נתינא ובין חכמים על האבנים לאפוד. כתבו את המשא ומתן והמחיזו אותו.

שימו לב: חישבו מה היו האפשריות הנוספות שעמדו בפני כל אחד מהצדדים כדי לבצע את העיסקה ומדוע לא השתמשו באפשריות אלו.

מה לדעתכם מספר אביו של דמא בן נתינה על בנו כאשר הוא נפגש עם ידידיו?

|  |  |
| --- | --- |
| C:\Documents and Settings\haya\Local Settings\Temporary Internet Files\Content.IE5\OAVT9ZLL\MC900355335[1].wmf | **פעילות סיכום**  |

בחרו משהו קטן שבו תוכלו לשפר את האוירה המשפחתית תוך כדי כיבוד ההורים.

למשל:

* להתאפק פעם בשבוע כשאמא עייפה וכועסת
* לשוחח עם אבא ברצינות פעם בשבוע
* לעזור לאחי הקטן פעם בשבוע לפני שאמא ואבא מבקשים.
* להימנע מ מריבה עם אחי הגדול לפני שההורים מתערבים

הציעו הצעות רבות ככל האפשר ובחרו בדבר אחד קטן שתוכלו לבצע אותו.

יהיה מענין לשמוע בכתה את הצלחותיכם וכשלונותיכם בשיפור האוירה המשפחתית.